Inyesta Chempionlar Ligasi finalining eng yaxshi o‘yinchisi deb topildi

“Barselona” yarim himoyachisi Andres Inyesta “Yuventus”ga qarshi o‘tkazilgan Chempionlar Ligasi finalining eng yaxshi o‘yinchisi deb topildi. Bu haqda UEFA matbuot xizmatiga tayanib, “Championat.com” xabar qilmoqda.

Uchrashuv 6-iyun kuni Berlindagi “Olimpiyashtadion” o‘yingohida bo‘lib o‘tdi va “ko‘k-anorranglilar”ning 3:1 hisobidagi g‘alabasi bilan yakunlandi. 31 yoshli Inyesta asosiy tarkibda maydonga tushdi va birinchi golga assistentlik qildi. U 78-daqiqada o‘z o‘rnini Xaviga bo‘shatib berdi.
Inyesta Chempionlar Ligasining 4 ta finalida o‘ynagan “Barselona”ning birinchi futbolchisiga aylandi. Bundan tashqari, u turnirning 3 ta finalida golli to‘z uzatgan birinchi futbolchi bo‘ldi.